b'\n_START_ARTICLE_\nFranziska van Almsick\n_START_SECTION_\n\xc5\xbdivljenje\n_START_PARAGRAPH_\nFranziska van Almsick, ki jo obo\xc5\xbeevalci in mediji imenujejo tudi\xc2\xa0\xc2\xbbFranzi\xc2\xab, je za\xc4\x8dela s plavanjem pri petih letih. S sedmimi leti je bila sprejeta v plavalni vadbeni center v vzhodnem Berlinu, kjer je bila najmlaj\xc5\xa1a. Kmalu zatem je \xc5\xa1la v otro\xc5\xa1ko in mladinsko \xc5\xa1portno \xc5\xa1olo, in \xc5\xbee z 11 leti je zmagala na otro\xc5\xa1ki in mladinski spartakiadu, 9 zlate medalje. Po mladinski tekmi NDR, je zmagala na mladinskem evropskem in svetskem prvenstvu. Od leta 1996 je trenirala pri plavalski skupnosti v Neuk\xc3\xb6lnu Berlin (SG Neuk\xc3\xb6lln Berlin) z glavnim trenerjem Nobertom Warnatzschom, pri \xc5\xa1portnem klubu v Berlinu pa z Dietrom Lindemannom. Leta 1992 je dosegala svojo prvo svetovno pokalno zmago na 100m prosti slog v kratkih bazenih in plavala svetovni rekord na 50m prosto plavanje. Na letnih olimpijskih igrah v Barceloni leta 1992 je osvojila srebrno medaljo na 200m prosti slog, srebro na 4\xc3\x97100m v dolgih bazenih in bron na 100m prosti slog in pri 4\xc3\x97100m prosto slog \xc5\xa1tafeta. Po olimpijskih igrah v Barceloni je napredovala v prvo vsenem\xc5\xa1ko \xc5\xa1portno zvezdo, po nem\xc5\xa1ki ponovni zdru\xc5\xbeitvi je njena stopnja poznanosti bila primerljiva s pop zvezdami. V sezoni leta 1993 je na svetovnem prvenstvu trikrat postavljala novi svetovni rekord in je postala skupna zmagovalka svetovnega prvenstva. Na evropskem prvenstvu v plavanju leta 1993 v Scheffielda je dobila 6 zlatih medalj in bila za svoje dose\xc5\xbeke izbrana za \xc5\xa1portnico leta._NEWLINE_Njen nastop na evropskem prvenstvu v plavanju v Rimu je bil dramati\xc4\x8den. V svoji paradni disciplini 200m prosti slog se kot 9 v polfinalu ni kvalificirala v finale. Njena mo\xc5\xa1tvena kolegica Dagmar Hase, ki se je kvalificirala, ni nastopala v finalu in njeno mesto se je sprostilo za Almsickovo. Ta finale je bilo potem triumf za Berli\xc4\x8danko, postala je svetovna prvakinja, pri \xc4\x8demer je isto\xc4\x8dasno postavila svetovni rekord. Na olimpijskih igrah leta 1996 v Atlanti je na \xc5\xa1tartu 200m prosti slog bila velika favoritinja za zmago, toda osvojila je\xc2\xa0\xc2\xbbsamo\xc2\xab\xc2\xa0srebrno medaljo. To je bil za\xc4\x8detek lova na olimpijsko zmago, ki nji ni uspel do konca kariere leta 2004. \xc5\xa0portno razo\xc4\x8daranje za njo so bile olimpijske letne igre leta 2000 v Sydneju, po tistem se je vrnila v Nem\xc4\x8dijo ne da bi se uvrstila v finale; s \xc5\xa1tafeto je osvojila bronasto medaljo. V prej\xc5\xa1njih letih so jo nem\xc5\xa1ki mno\xc5\xbei\xc4\x8dni mediji hvalili do neba, zdaj pa so jo kritizirali. Berlinski bulevardski \xc4\x8dasopis B.Z. jo je imenoval v\xc2\xa0\xc2\xbbFranzi iz \xc5\xa1peha\xc2\xab. Konec kariere se je zdel blizu. Na evropskem plavalnem prvenstvu leta 2002 je dobila 5 zlatih medalj v svojem doma\xc4\x8dem mestu Berlinu, med drugim naslov na 200m prosti slog, pri \xc4\x8demer je svoj svetovni rekord iz leta 1994 \xc5\xa1e enkrat izbolj\xc5\xa1ala in je postala favoritka olimpijskih iger leta 2004. Za ta povratek je bila leta 2002 spet izbrana za \xc5\xa1portnico leta, po\xc4\x8da\xc5\xa1\xc4\x8dena z ve\xc4\x8d odlikovanji za povratek leta in bila je proslavljena od medijov. Njen takratni rekord se je obdr\xc5\xbeal do plavalnega svetovnega prvenstva leta 2007, pri katerem je italijanka Federica Pellegrini pobolj\xc5\xa1ala rekord za 17 stotink. Olimpijske igre leta 2004 v Atenah bi morale biti njen vrhunec kariere. Ampak spet ji ni uspelo dobiti olimpijsko zlato. Kariero je zaklju\xc4\x8dila z bronasto medaljo na 4\xc3\x97200 metrov \xc5\xa1tafeta prosti slog (z novim evropskim rekordom) in na 4\xc3\x97100 metrov me\xc5\xa1ani slog, poleg tega je osvojila 5 mesto na 200 metrov prosti slog. Franziska van Almsick je dobila 18 zlatih medal na evropskih prvenstvih in dva naslova na svetovnem prvenstvu. Na plavalnem svetovnem prvenstvu v Montrealu leta 2005, na plavalnem svetovnem prvenstvu v Budimpe\xc5\xa1ti leta 2006, na plavalnem svetovnem prvenstvu v Melbournu leta 2007, na olimpijskih igrah v Pekingu leta 2008 in na olimpijskih igrah v Londonu leta 2012 je delala kot komentatorka za ARD- televizijo. Leta 2006 je komentirala za kratek \xc4\x8das Formulo 1 na RTL-televiziji. 1. decembra 2008 je bila van Almsickova imenovana za namestnico predsednika dru\xc5\xa1tva\xc2\xa0\xc2\xbbNem\xc5\xa1ka \xc5\xa1portna pomo\xc4\x8d\xc2\xab\xc2\xa0Wernera E. Klattena, pristojna za \xc5\xa1port. Od 1. aprila 2010 je delala v nadzornem svetu dru\xc5\xa1tva. Poleg tega se je anga\xc5\xbeirala v zadnjih letih kot ambasadorka pri fundaciji Sky.\n_START_SECTION_\nZasebnost\n_START_PARAGRAPH_\nMed svojo \xc5\xa1portno kariero se je udele\xc5\xbeila tudi profesionalnega fotografiranja. Med drugim je pozirala dvakrat za mo\xc5\xa1ko revijo\xc2\xa0\xc2\xbbMaxim\xc2\xab\xc2\xa0v plavalnem obla\xc4\x8dilu in v spodnjem perilu. Od leta 2000 do leta 2004 je bila poro\xc4\x8dena z rokometa\xc5\xa1em Stefanom Kretzschmarjem. S svojim sedanjim \xc5\xbeivljenjskim sopotnikom, podjetnikom J\xc3\xbcrgenom B. Harderjem se je spoznala leta 2005. Par \xc5\xbeivi v Heidelbergu in ima dva sinova. Pod naslovom\xc2\xa0\xc2\xbbAufgetaucht\xc2\xab\xc2\xa0je leta 2004 objavila svojo biografijo.\n_START_SECTION_\nRekordi\n_START_PARAGRAPH_\nZaradi hitrega podiranja rekordov v plavanju, Almsickova trenutno nima nobenega svetovnega ali evropskega rekorda, tudi nobenega dr\xc5\xbeavnega rekorda. V svoji aktivni karieri je postavila svetovni rekord v kratkih bazenih na 50, 100 in 200 metrov prosti slog in svetovni rekord v dolgih bazenih na 200 metrov prosti slog. Je tudi svetovna prvakinja v \xc5\xa1tafeti 4\xc3\x9750m in 4\xc3\x97100m prosti slog.'